CELEX: 32021D1304
Language: hu
Date: 2021-08-05 00:00:00
Title: A Tanács (KKBP) 2021/1304 határozata (2021. augusztus 5.) a Koreai Népi Demokratikus Köztársasággal szembeni korlátozó intézkedésekről szóló (KKBP) 2016/849 határozat módosításáról

2021.8.6.   
               
               
                  HU
               
               
                  Az Európai Unió Hivatalos Lapja
               
               
                  L 283/13
               
            
         A TANÁCS (KKBP) 2021/1304 HATÁROZATA
         (2021. augusztus 5.)
         a Koreai Népi Demokratikus Köztársasággal szembeni korlátozó intézkedésekről szóló (KKBP) 2016/849 határozat módosításáról
         AZ EURÓPAI UNIÓ TANÁCSA,
         tekintettel az Európai Unióról szóló szerződésre és különösen annak 29. cikkére,
         tekintettel az Unió külügyi és biztonságpolitikai főképviselőjének javaslatára,
         mivel:
         
                     (1)
                  
                  
                     A Tanács 2016. május 27-én elfogadta a Koreai Népi Demokratikus Köztársasággal szembeni korlátozó intézkedésekről szóló (KKBP) 2016/849 határozatot (1).
                  
               
                     (2)
                  
                  
                     A Tanács a (KKBP) 2016/849 határozat 36. cikke (2) bekezdésének megfelelően felülvizsgálta a jegyzékbe vett személyeknek és szervezeteknek az említett határozat II., III., V. és VI. mellékletében foglalt jegyzékét.
                  
               
                     (3)
                  
                  
                     A (KKBP) 2016/849 határozat II. és III. mellékletében foglalt jegyzékekben szereplő minden személlyel és szervezettel szemben fenn kell tartani a korlátozó intézkedéseket, továbbá tíz személy és egy szervezet esetében az indokolást, négy személy esetében pedig az azonosító adatokat naprakésszé kell tenni.
                  
               
                     (4)
                  
                  
                     Emellett a (KKBP) 2016/849 határozat I. mellékletében foglalt jegyzékben szereplő egy személy esetében az azonosító adatokat naprakésszé kell tenni.
                  
               
                     (5)
                  
                  
                     A (KKBP) 2016/849 határozatot ezért ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            A (KKBP) 2016/849 határozat I., II. és III. melléklete az e határozat mellékletében foglaltak szerint módosul.
         
         
            2. cikk
            Ez a határozat az Európai Unió Hivatalos Lapjában való kihirdetését követő napon lép hatályba.
         
         
            Kelt Brüsszelben, 2021. augusztus 5-én.
            
               
                  a Tanács részéről
               
               
                  az elnök
               
               G. DOVŽAN
            
         
         
            (1)  A Tanács (KKBP) 2016/849 határozata (2016. május 27.) a Koreai Népi Demokratikus Köztársasággal szembeni korlátozó intézkedésekről és a 2013/183/KKBP határozat hatályon kívül helyezéséről (HL L 141., 2016.5.28., 79. o.).
      
      
         
            MELLÉKLET
            
                        1.
                     
                     
                        A (KKBP) 2016/849 határozat I. mellékletében az „A. Személyek” cím 77. bejegyzésének helyébe a következő szöveg lép:
                        
                                     
                                 
                                 
                                    Név
                                 
                                 
                                    Névváltozat
                                 
                                 
                                    Születési idő
                                 
                                 
                                    Az ENSZ általi jegyzékbe vétel dátuma
                                 
                                 
                                    Indokolás
                                 
                              
                                    „77.
                                 
                                 
                                    Ri Pyong Chul
                                 
                                 
                                    Ri Pyong Chol, Ri Pyo’ng-ch’o’l
                                 
                                 
                                    Születési év: 1948
                                    Állampolgárság: KNDK
                                    Neme: férfi
                                    Cím: KNDK
                                 
                                 
                                    2017.12.22.
                                 
                                 
                                    A Koreai Munkáspárt Politikai Osztályának (Political Bureau of the Workers’ Party of Korea) póttagja és a Hadianyag-ipari Minisztérium (Munitions Industry Department) első igazgatóhelyettese.”
                                 
                              
                  
                        2.
                     
                     
                        A (KKBP) 2016/849 határozat II. mellékletében „I. Azok a személyek vagy szervezetek, amelyek felelősek a KNDK nukleáris tevékenységekkel, ballisztikus rakétákkal vagy más tömegpusztító fegyverekkel kapcsolatos programjaiért, illetve a nevükben vagy irányításuk szerint eljáró személyek vagy szervezetek, vagy a tulajdonukban lévő vagy általuk ellenőrzött szervezetek” cím alatti „A. Személyek” alcím 6., 7., 10., 11., 15., 16., 17., 18., 19., 24., és 25. bejegyzésének helyébe a következő szöveg lép:
                        
                                     
                                 
                                 
                                    Név
                                 
                                 
                                    Névváltozat
                                 
                                 
                                    Azonosító adatok
                                 
                                 
                                    A jegyzékbe vétel dátuma
                                 
                                 
                                    Indokolás
                                 
                              
                                    „6.
                                 
                                 
                                    SO Sang-kuk
                                 
                                 
                                    SO Sang Kuk
                                 
                                 
                                    Születési idő: 1938.11.30.
                                    Neme: férfi
                                 
                                 
                                    2009.12.22.
                                 
                                 
                                    A Kim Ir Szen Egyetem atomfizikai tanszékének (Department of Nuclear Physics, Kim Il Sung University) vezetője.
                                 
                              
                                    7.
                                 
                                 
                                    KIM Yong Chol
                                 
                                 
                                    KIM Yong-Chol; KIM Young-Chol; KIM Young-Cheol; KIM Young-Chul
                                 
                                 
                                    Születési idő: 1946
                                    Születési hely: Pyongan-Pukto, DPRK
                                    Neme: férfi
                                 
                                 
                                    2011.12.19.
                                 
                                 
                                    A Koreai Munkáspárt Központi Katonai Bizottságának (Workers’ Party of Korea Central Military Commission), valamint a Koreai Népi Demokratikus Köztársaság Politikai Hivatalának (Politburo) és Államügyi Bizottságának (State Affairs Commission of the Democratic People’s Republic of Korea) tagja. Az Egyesült Nemzetek Biztonsági Tanácsa által jegyzékbe vett szervezet, az Általános Hírszerző Hivatal (Reconnaissance General Bureau, RGB) korábbi parancsnoka. Előfordulhat, hogy visszahelyezték az Egységfront Osztály (United Front Department) igazgatójának tisztségébe.
                                 
                              
                                    10.
                                 
                                 
                                    HONG Sung-Mu
                                 
                                 
                                    HUNG Sun Mu; HONG Sung Mu
                                 
                                 
                                    Születési idő: 1942.1.1.
                                    Neme: férfi
                                 
                                 
                                    2016.5.20.
                                 
                                 
                                    A Hadianyag-ipari Minisztérium (Munitions Industry Department, MID) igazgatóhelyettese. A hagyományos fegyvereket és rakétákat – beleértve a ballisztikus rakétákat – érintő programok kidolgozásáért felelős. A nukleáris fegyverek ipari fejlesztési programjaiért felelős főbb személyek egyike. E minőségében felelős a KNDK nukleáris tevékenységekkel, ballisztikus rakétákkal vagy egyéb tömegpusztító fegyverekkel kapcsolatos programjaiért. Megtekintette a Hwasong-15 interkontinentális ballisztikus rakéta 2017. november 28-i fellövését. 2020 júliusában részt vett a Koreai Munkáspárt Központi Katonai Bizottságának (Central Military Commission of the Korean Worker’s Party) »háborútól való elrettentéssel« (a KNDK nukleáris programjára utaló eufemizmus) foglalkozó ülésén. 2021 januárjában újra megválasztották a Munkáspárt Központi Bizottságába (Party Central Committee).
                                 
                              
                                    11.
                                 
                                 
                                    JO Kyongchol
                                 
                                 
                                    JO Kyong Chol
                                 
                                 
                                    Neme: férfi
                                 
                                 
                                    2016.5.20.
                                 
                                 
                                    A Koreai Néphadsereg (Korean People’s Army) tábornoka. A Koreai Munkáspárt Központi Katonai Bizottságának (Central Military Commission of the Workers’ Party of Korea) korábbi tagja, amely a KNDK egyik kulcsfontosságú szerve honvédelmi ügyekben. A Katonai Biztonsági Parancsnokság (Military Security Command) igazgatója. Mint ilyen, felelős a KNDK nukleáris fegyverekkel, ballisztikus rakétákkal vagy egyéb tömegpusztító fegyverekkel kapcsolatos programjainak támogatásáért vagy előmozdításáért. Elkísérte Kim Jong Unt az eddigi legnagyobb szabású nagy hatótávolságú tüzérségi lőgyakorlatra. 2021 januárjában újra megválasztották a Munkáspárt Központi Bizottságába (Party Central Committee).
                                 
                              
                                    15.
                                 
                                 
                                    KIM Rak Kyom
                                 
                                 
                                    KIM Rak-gyom; KIM Rak Gyom
                                 
                                 
                                    Neme: férfi
                                 
                                 
                                    2016.5.20.
                                 
                                 
                                    Négycsillagos tábornok, a Stratégiai Rakétaerők (Strategic Rocket Force), az Egyesült Nemzetek Szervezete által jegyzékbe vett azon szervezet korábbi parancsnoka, amely négy stratégiai és taktikai rakétaegységet foglal magában, ideértve a KN-08 (interkontinentális ballisztikus rakéta) egységet is. A Koreai Munkáspárt Központi Katonai Bizottságának (Central Military Commission of the Workers’ Party of Korea) korábbi tagja, amely a KNDK egyik kulcsfontosságú szerve honvédelmi ügyekben. Sajtóértesülések szerint KIM részt vett a 2016. áprilisi interkontinentális ballisztikus rakéta hajtóműkísérletén KIM Jong Unnal együtt. Mint ilyen, felelős a KNDK nukleáris fegyverekkel, ballisztikus rakétákkal vagy egyéb tömegpusztító fegyverekkel kapcsolatos programjainak támogatásáért vagy előmozdításáért. Ballisztikusrakéta-kilövési gyakorlatot rendelt el.
                                 
                              
                                    16.
                                 
                                 
                                    KIM Won-hong
                                 
                                 
                                    KIM Won Hong
                                 
                                 
                                    Születési idő: 1945.1.7.
                                    Születési hely: Pyongyang, DPRK
                                    Útlevélszám: 745310010
                                    Neme: férfi
                                 
                                 
                                    2016.5.20.
                                 
                                 
                                    Vezérezredes. A Koreai Néphadsereg általános politikai osztályának (General Political Department of the Korean People’s Army) korábbi első igazgatóhelyettese. Az Állambiztonsági Hivatal (State Security Department) korábbi igazgatója. Korábbi állambiztonsági miniszter. A Koreai Munkáspárt Központi Katonai Bizottságának (Central Military Commission of the Workers’ Party of Korea) és a Nemzeti Védelmi Bizottságnak (National Defence Commission) a korábbi tagja – amely Államügyi Bizottsággá (State Affaires Commission, SAC) történő átalakítását megelőzően honvédelmi ügyekben a KNDK egyik kulcsfontosságú szerve volt –, honvédelmi ügyekben ezek a bizottságok a KNDK kulcsfontosságú szervei. Mint ilyen, felelős a KNDK nukleáris fegyverekkel, ballisztikus rakétákkal vagy egyéb tömegpusztító fegyverekkel kapcsolatos programjainak támogatásáért vagy előmozdításáért.
                                 
                              
                                    17.
                                 
                                 
                                    PAK Jong-chon
                                 
                                 
                                    PAK Jong Chon
                                 
                                 
                                    Neme: férfi
                                 
                                 
                                    2016.5.20.
                                 
                                 
                                    2020 októberében a Koreai Néphadsereg (Korean People’s Army) altábornagyává nevezték ki, 2019 áprilisa óta a Koreai Néphadsereg (Korean People’s Army) vezérkari főnöke. 2020 áprilisa óta a Politikai Hivatal (Politburo) tagja. A Koreai Munkáspárt Központi Katonai Bizottságának (Central Military Commission of the Workers’ Party of Korea) tagja, amely a KNDK egyik kulcsfontosságú szerve honvédelmi ügyekben. Mint ilyen, felelős a KNDK nukleáris fegyverekkel, ballisztikus rakétákkal vagy egyéb tömegpusztító fegyverekkel kapcsolatos programjainak támogatásáért vagy előmozdításáért. 2021 januárjában megválasztották a Munkáspárt Központi Bizottságába (Party Central Committee), a Központi Bizottság Politikai Osztályába (Political Bureau of the Central Committee) és a Központi Katonai Bizottságba (Central Military Commission).
                                 
                              
                                    18.
                                 
                                 
                                    LI Yong-ju
                                 
                                 
                                    RI Yong Ju
                                 
                                 
                                    Neme: férfi
                                 
                                 
                                    2016.5.20.
                                 
                                 
                                    A Koreai Néphadsereg (Korean People’s Army) tengernagya. A Koreai Munkáspárt Központi Katonai Bizottságának (Central Military Commission of the Workers’ Party of Korea) korábbi tagja, amely a KNDK egyik kulcsfontosságú szerve honvédelmi ügyekben. A Koreai Néphadsereg (Korean People’s Navy) haditengerészetének korábbi főparancsnoka: a haditengerészet részt vesz a ballisztikus rakétákkal kapcsolatos programok kidolgozásában és a KNDK tengeri hadereje nukleáris kapacitásainak kiépítésében. Mint ilyen, felelős a KNDK nukleáris fegyverekkel, ballisztikus rakétákkal vagy egyéb tömegpusztító fegyverekkel kapcsolatos programjainak támogatásáért vagy előmozdításáért.
                                 
                              
                                    19.
                                 
                                 
                                    SON Chol-ju
                                 
                                 
                                    SON Chol Ju
                                 
                                 
                                    Neme: férfi
                                 
                                 
                                    2016.5.20.
                                 
                                 
                                    A Koreai Néphadsereg (Korean People’s Army) vezérezredese. A Koreai Néphadsereg (Korean People’s Army) szervezeti kérdésekért felelős igazgatóhelyettese, valamint a légi erők és a légvédelmi elhárító erők – amelyek felügyelik a modernizált légvédelmi rakéták fejlesztését – korábbi politikai igazgatója. Mint ilyen, felelős a KNDK nukleáris fegyverekkel, ballisztikus rakétákkal vagy egyéb tömegpusztító fegyverekkel kapcsolatos programjainak támogatásáért vagy előmozdításáért. A beszámolók szerint Son Chol-ju a Koreai Néphadsereg (Korean People’s Army) szervezeti kérdésekért felelős igazgatóhelyetteseként szerepelt a Központi Katonai Bizottság (Central Military Commission) 2020. májusi ülése résztvevőinek listáján.
                                 
                              
                                    24.
                                 
                                 
                                    RI Myong Su
                                 
                                 
                                     
                                 
                                 
                                    Születési idő: 1937
                                    Születési hely: Myongchon, North Hamgyong, DPRK
                                    Neme: férfi
                                 
                                 
                                    2017.4.7.
                                 
                                 
                                    A Koreai Néphadsereg (Korean People’s Army) vezérőrnagya, a Koreai Néphadsereg főparancsnokságának (KPA Supreme Command) első parancsnokhelyettese. 2018-ig a Koreai Munkáspárt Központi Katonai Bizottságának (Central Military Commission of the Workers’ Party of Korea) tagja, valamint a Népi Fegyveres Erők (People’s Armed Forces) vezérkari főnöke. Ri Myong Su továbbra is befolyással bír honvédelmi kérdésekben, többek között a KNDK nukleáris tevékenységekkel, ballisztikus rakétákkal vagy egyéb tömegpusztító fegyverekkel kapcsolatos programjainak tekintetében. Az észak-koreai katonai parádék rendszeres résztvevője. Ri Myong Su hosszú ideje a – jelenleg tizennegyedik hivatali ciklusában járó – legfelsőbb népgyűlés (Supreme People’s Assembly, SPA) tagja.
                                 
                              
                                    25.
                                 
                                 
                                    SO Hong Chan
                                 
                                 
                                     
                                 
                                 
                                    Születési idő: 1957.12.30.
                                    Születési hely: Kangwon, DPRK
                                    Útlevélszám: PD836410105
                                    Az útlevél lejárati ideje: 2021.11.27.
                                    Neme: férfi
                                 
                                 
                                    2017.4.7.
                                 
                                 
                                    A Népi Fegyveres Erőkért (People’s Armed forces) felelős miniszter első helyettese és a Népi Fegyveres Erők logisztikai hivatalának (Logistics Bureau of the People’s Armed forces) igazgatója, a Koreai Munkáspárt Központi Katonai Bizottságának (Central Military Commission of the Workers’ Party of Korea) tagja, valamint a Népi Fegyveres Erők (People’s Armed Forces) vezérezredese. Ebben a minőségében So Hong Chant felelősség terheli a KNDK nukleáris tevékenységekkel, ballisztikus rakétákkal vagy más tömegpusztító fegyverekkel kapcsolatos programjainak támogatásáért, illetve előmozdításáért. 2021 januárjában újra a Központi Bizottság (Central Committee) tagjává választották.”
                                 
                              
                  
                        3.
                     
                     
                        A (KKBP) 2016/849 határozat II. mellékletében „I. Azok a személyek vagy szervezetek, amelyek felelősek a KNDK nukleáris tevékenységekkel, ballisztikus rakétákkal vagy más tömegpusztító fegyverekkel kapcsolatos programjaiért, illetve a nevükben vagy irányításuk szerint eljáró személyek vagy szervezetek, vagy a tulajdonukban lévő vagy általuk ellenőrzött szervezetek” cím alatti „B. Szervezetek” alcím 4. bejegyzésének helyébe a következő szöveg lép:
                        
                                     
                                 
                                 
                                    Név
                                 
                                 
                                    Névváltozat
                                 
                                 
                                    Hely
                                 
                                 
                                    A jegyzékbe vétel dátuma
                                 
                                 
                                    Egyéb információk
                                 
                              
                                    „4.
                                 
                                 
                                    Yongbyon Nuclear Research Centre
                                 
                                 
                                     
                                 
                                 
                                     
                                 
                                 
                                    2009.12.22.
                                 
                                 
                                    Katonai célú plutónium gyártásában részt vevő kutatóközpont. A központ az Általános Atomenergetikai Hivatal (General Bureau of Atomic Energy) (az ENSZ BT által jegyzékbe vett szervezet, 2009.7.16.) fenntartása alá tartozik. Az 1874. sz. ENSZ BT-határozattal létrehozott szakértői csoport a 2021. márciusi zárójelentésében megállapította, hogy a megfigyelések szerint az yongbyoni komplexum urándúsító üzemében az UO2 előállításának helyéül szolgáló épületből gőz áramlik ki, és arról számolt be, hogy az egyik ENSZ-tagállam szerint a yongbyoni urándúsító létesítmény üzemel.”
                                 
                              
                  
                        4.
                     
                     
                        A (KKBP) 2016/849 határozat II. mellékletében „II. Azon személyek és szervezetek, amelyek pénzügyi szolgáltatásaikkal vagy vagyontárgyak vagy erőforrások átadásával hozzájárulhatnak a KNDK nukleáris tevékenységekkel, ballisztikus rakétákkal vagy más tömegpusztító fegyverekkel kapcsolatos programjaihoz” cím alatti „A. Személyek” alcím 2. bejegyzésének helyébe a következő szöveg lép:
                        
                                     
                                 
                                 
                                    Név
                                 
                                 
                                    Névváltozat
                                 
                                 
                                    Azonosító adatok
                                 
                                 
                                    A jegyzékbe vétel dátuma
                                 
                                 
                                    Indokolás
                                 
                              
                                    „2.
                                 
                                 
                                    KIM Tong-un
                                 
                                 
                                    KIM Tong Un
                                 
                                 
                                    Születési idő: 1936.11.1.
                                    Neme: férfi
                                 
                                 
                                    2009.12.22.
                                 
                                 
                                    A Koreai Munkáspárt Központi Bizottsága (Central Committee of the Workers’ Party of Korea) proliferáció-finanszírozással foglalkozó »39. Hivatalának« (»Office 39«) korábbi igazgatója. A beszámolók szerint 2011-ben azt a »38. Hivatalt« (»Office 38«) irányította, amelynek a feladata a vezetőség és az elit számára történő pénzszerzés volt.”
                                 
                              
                  
                        5.
                     
                     
                        A (KKBP) 2016/849 határozat III. mellékletében „A 23. cikk (1) bekezdésének c) pontjában és a 27. cikk (1) bekezdésének c) pontjában említett személyek jegyzéke” cím alatti „A. Személyek” alcím 6. bejegyzésének helyébe a következő szöveg lép:
                        
                                     
                                 
                                 
                                    Név
                                 
                                 
                                    Azonosító adatok
                                 
                                 
                                    A jegyzékbe vétel dátuma
                                 
                                 
                                    A jegyzékbe vétel okai
                                 
                              
                                    „6.
                                 
                                 
                                    YUN Chol más néven: CHOL Yun
                                 
                                 
                                    A KNDK kínai nagykövetségének III. osztályú titkára
                                 
                                 
                                    2018.1.22.
                                 
                                 
                                    Yun Cholt az ENSZ szakértői csoportja a lítium-6 – az ENSZ által tiltott nukleáris cikk – értékesítésében közreműködő KNDK-beli General Precious Metal vállalat kapcsolattartójaként azonosította; a KNDK diplomatája.
                                    A General Precious Metalt az Unió korábban az ENSZ által jegyzékbe vett Green Pine szervezet álneveként azonosította.”